cyanic-selkie/wikianc huggingface dataset:
Ιστορία της τεχνολογίας
Προκολομβιανή Αμερική
Οι μηχανικές δεξιότητες των Ίνκας και των Μάγια ήταν σπουδαίες, ακόμα και με τα σημερινά στάνταρ. Παράδειγμα αποτελεί η χρήση δομικών μονάδων με βάρη μεγαλύτερα του ενός τόνου στα πέτρινα κτίσματά τους, τοποθετημένων έτσι ώστε ούτε μία λεπίδα δεν χωρά να περάσει στις ενώσεις τους. Τα χωριά τους είχαν κανάλια υδρεύσεως και αρδεύσεως, όπως και αποχετευτικά συστήματα, καθιστώντας τη γεωργία πολύ αποδοτική. Αν και μερικοί ισχυρίζονται ότι οι Ίνκας υπήρξαν οι εφευρέτες της υδροπονίας, η γεωργική τους τεχνολογία ήταν ακόμα βασισμένη στο χώμα. Οι Μάγια δεν είχαν μεταλλουργία, ούτε γνώριζαν τον τροχό, κι όμως ανέπτυξαν πολύπλοκα συστήματα γραφής και ημερολογίου, και δημιούργησαν γλυπτά ή ανάγλυφα πάνω σε σκληρά πετρώματα. Παρόμοια με τους Ίνκας, οι Μάγια είχαν προχωρημένη γεωργική και οικοδομική τεχνολογία. Οι Αζτέκοι τέλος είχαν ένα πολύ καλό σύστημα επικοινωνιών στην αυτοκρατορία τους, αν και σχεδιασμένο για ταξίδι με τα πόδια, καθώς στη Μεσοαμερική δεν υπήρχαν κατάλληλα ζώα για υποζύγια.
Η μεσαιωνική Ευρώπη
thumb|185px|Πηδάλιο πλοίου με τρεις μεντεσέδες thumb|Μεσαιωνική πολιορκητική μηχανή τύπου trebuchet με αντίβαρο (ανακατασκευή) Η ευρωπαϊκή τεχνολογία κατά τον Μεσαίωνα μπορεί να περιγραφεί καλύτερα από τη φράση «συμβίωση της παραδόσεως και της καινοτομίας». Παρά το ότι η μεσαιωνική τεχνολογία αναφερόταν επί μακρόν ως ένα βήμα προς τα πίσω στην εξέλιξη της τεχνολογίας του Δυτικού κόσμου, μεσαιωνολόγοι όπως ο Αμερικανός ιστορικός της επιστήμης Λυν Χουάιτ τόνισαν ήδη από το 1940 τον καινοτόμο χαρακτήρα πολλών μεσαιωνικών τεχνικών. Γνήσια μεσαιωνικές εφευρέσεις είναι τα μηχανικά ρολόγια, τα ματογυάλια, οι κάθετοι ανεμόμυλοι και άλλες. Η μεσαιωνική επινοητικότητα είναι εξάλλου εμφανής και σε «δυσδιάκριτες» εφευρέσεις, όπως το υδατογράφημα ή το πλήκτρο (κουμπί λειτουργίας μηχανών). Στη ναυσιπλοΐα, τα θεμέλια της επακόλουθης Εποχής των Ανακαλύψεων τέθηκαν κατά τον Μεσαίωνα, με την εισαγωγή των πηδαλίων πλοίου με μεντεσέδες, των πανιών πλοίου υπό γωνία, της ξηρής πυξίδας, του πετάλου αλόγου και του αστρολάβου.
Σημαντικές πρόοδοι επιτεύχθηκαν επίσης στη στρατιωτική τεχνολογία, με το υγρό πυρ των Βυζαντινών, την ανάπτυξη της σιδερένιας πανοπλίας, του χαλύβδινου τόξου-βαλλίστρας, της πολιορκητικής μηχανής τύπου trebuchet με αντίβαρο και του κανονιού. Γνωστότερος είναι βέβαια ο Μεσαίωνας για την αρχιτεκτονική κληρονομία του, με τις καινοτομίες της μυτερής αψίδας και του σπονδυλωτού θόλου (rib vault), που εγκαινίασαν τον γοτθικό ρυθμό, και ακόμα περισσότερο με τα οχυρωματικά έργα που του έδωσαν τον τίτλο της «εποχής των κάστρων».
Αναγεννησιακή τεχνολογία
Η ευρωπαϊκή Αναγέννηση σημαδεύθηκε αμέσως από τεχνολογικές προόδους, όπως τους θόλους διπλού κελύφους και τα φρούρια με προμαχώνες. Τα σημειωματάρια των αναγεννησιακών καλλιτεχνών-μηχανικών, όπως του Τακκόλα και του Λεονάρντο ντα Βίντσι, δίνουν μια βαθιά αντίληψη για τη μηχανική τεχνολογία που ήταν τότε γνωστή και εφαρμοζόταν. Αρχιτέκτονες και μηχανικοί εμπνέονταν από την αρχαία Ρώμη, όπως υποδεικνύει η κατασκευή του μεγάλου θόλου του Καθεδρικού Ναού της Φλωρεντίας από τον Μπρουνελλέσκι. Ο ίδιος έλαβε ένα από τα πρώτα διπλώματα ευρεσιτεχνίας που εκδόθηκαν ποτέ, για να προστατεύσει την ιδιοφυή καινοτομία ενός ειδικού γερανού που είχε σχεδιάσει ακριβώς για να ανυψώσει βαριά οικοδομικά υλικά μέχρι την κορυφή του ναού.
Η στρατιωτική τεχνολογία αναπτύχθηκε επίσης ταχύτατα, με την ευρεία χρήση της βαλλίστρας και του όλο και ισχυρότερου πυροβολικού, καθώς οι πόλεις-κράτη της Ιταλίας βρίσκονταν συνήθως σε πόλεμο μεταξύ τους. από την άλλη, ισχυρές οικογένειες όπως οι Μέδικοι ήταν μεγάλοι υποστηρικτές των τεχνών και επιστημών. Η πρόοδος των επιστημών κατά την Αναγέννηση οδήγησε στην Επιστημονική επανάσταση, μετά την οποία επιστήμη και τεχνολογία άρχισαν έναν κύκλο αμοιβαίων κατακτήσεων.
Η εφεύρεση των μεταλλικών κινητών τυπογραφικών στοιχείων, σε συνδυασμό με το τυπογραφικό πιεστήριο που ήταν μια προσαρμογή κοχλιωτής πρέσας ελαιοτριβείου (περ. 1441), οδήγησε σε ιλιγγιώδη αύξηση του αριθμού των βιβλίων και των τίτλων που εκδίδονταν ανά έτος, με αποτέλεσμα να έχουν τιμή προσιτή στους περισσότερους ανθρώπους, γεγονός πρωτοφανές στον ανθρώπινο πολιτισμό και με τεράστιες συνέπειες ως προς τη διάδοση των γνώσεων.
Η Εποχή των Εξερευνήσεων
Ένα βελτιωμένο πλοίο για μεγάλα ταξίδια, η καραβέλα, κατέστησε δυνατή την Εποχή των Ανακαλύψεων και τον εποικισμό της Αμερικής από τους Ευρωπαίους. Πρωτοπόροι όπως οι Βάσκο ντα Γκάμα, Καμπράλ, Μαγγελάνος και Κολόμβος εξερεύνησαν την υδρόγειο σε αναζήτηση νέων εμπορικών οδών και επαφών με την Αφρική, τις Ινδίες και την Κίνα. Οι χάρτες που συνέταξαν κατέστησαν δυνατή την παραπέρα εξερεύνηση των μετέπειτα θαλασσοπόρων με μεγαλύτερη εμπιστοσύνη. Η ναυσιπλοΐα στους ανοικτούς ωκεανούς ήταν ωστόσο ακόμα δύσκολη εξαιτίας της δυσκολίας προσδιορισμού του γεωγραφικού μήκους με την απουσία ρολογιών ακριβείας.
Η Βιομηχανική επανάσταση
Η λεγόμενη Βιομηχανική Επανάσταση που ξεκίνησε στη Μεγάλη Βρετανία χαρακτηρίζεται από εξελίξεις στην υφαντουργία, την εξόρυξη, τη μεταλλουργία και τις μεταφορές, οι οποίες ήταν αποτέλεσμα της εφευρέσεως της ατμομηχανής. Πάνω από όλα, η Βιομηχανική Επανάσταση είχε ως κινητήρια δύναμη τη φθηνή ενέργεια που προερχόταν από το κάρβουνο, το οποίο άρχισε να παράγεται σε όλο και μεγαλύτερες ποσότητες από τα άφθονα αποθέματα της Βρετανίας. Το κάρβουνο, μετατρεπόμενο σε κωκ, παρείχε χυτοσίδηρο σε πολύ μεγαλύτερες ποσότητες, οπότε μία ποικιλία νέων κατασκευών ήταν πλέον εφικτή για πρώτη φορά στην ιστορία της ανθρωπότητας, όπως η σιδερένια γέφυρα. Το φθηνό κάρβουνο «έσπασε» την εξάρτηση της βιομηχανίας από τις πηγές νερού που κινούσε τους νερόμυλους. Οι ατμομηχανές με τη σειρά τους βοηθούσαν στην άντληση των υπόγειων νερών και την αποστράγγιση των ανθρακωρυχείων, οπότε ακόμα περισσότερα κοιτάσματα κάρβουνου μπορούσαν να εξορυχθούν. Γρήγορα η ανάπτυξη της ατμομηχανής υψηλής πιέσεως κατέστησε δυνατή την κατασκευή της σιδηροδρομικής μηχανής, που ξεκίνησε μία νέα επανάσταση, στις μεταφορές.
Ο 19ος αιώνας
thumb|left|Η πρώτη ατμομηχανή τρένου Ο 19ος αιώνας γνώρισε εξελίξεις χωρίς προηγούμενο στις τεχνολογίες των μεταφορών, των κατασκευών και των επικοινωνιών, που προήλθαν από την Ευρώπη. Η ατμομηχανή, εκτός από τους σιδηροδρόμους βρήκε πρακτική εφαρμογή και στα πλοία, γεννώντας την ατμοπλοΐα. Η πρώτη σιδηροδρομική γραμμή ειδικά κατασκευασμένη για ατμοκίνητο τρένο άνοιξε το 1830, με την ατμομηχανή «Rocket» του Ρόμπερτ Στήβενσον. Η πρώτη μορφή ακαριαίας τηλεπικοινωνίας, ο τηλέγραφος, αναπτύχθηκε επίσης σε πρακτική τεχνολογία τον 19ο αιώνα με ένα από τα κίνητρα να είναι η ασφάλεια της λειτουργίας των σιδηροδρόμων.
Και άλλες σημαντικές τεχνολογίες εξερευνήθηκαν για πρώτη φορά κατά τον 19ο αιώνα, όπως ο λαμπτήρας πυράκτωσης (1879), που αργότερα θα αποτελούσε σημαντική εξέλιξη στην παραγωγή, αφού τα εργοστάσια μπορούσαν πλέον με το τεχνητό φως να έχουν δεύτερη ή και τρίτη βάρδια εργαζομένων. Η κατασκευή διπλών συστημάτων τροχαλιών από μεταλλικές μηχανές στο Πόρτσμουθ εισήγαγε την ανθρωπότητα σε μία νέα εποχή, αυτή της μαζικής παραγωγής. Η εργαλειομηχανή, που χρησιμεύει για την παραγωγή μερών άλλων μηχανημάτων, είχε δημιουργηθεί ήδη από την πρώτη δεκαετία του 19ου αιώνα, κυρίως από τους Βρετανούς Ρίτσαρντ Ρόμπερτς και Τζόζεφ Χουίτγουορθ.
Η παραγωγή υποδημάτων μηχανοποιήθηκε, ενώ η ραπτομηχανή άρχισε να διατίθεται από τα μέσα του αιώνα, με τη μαζική παραγωγή της να αρχίζει ταυτόχρονα με εκείνη των αγροτικών μηχανημάτων (π.χ. θεριστικών μηχανών) από τα μέσα μέχρι τις τελευταίες δεκαετίες του αιώνα. Το ποδήλατο άρχισε να παράγεται μαζικά από τη δεκαετία του 1880. Την ίδια εποχή περίπου τα ατμοκίνητα εργοστάσια διαδόθηκαν και στις ΗΠΑ, ενώ τα ατμόπλοια άρχισαν πλέον να κατασκευάζονται αποκλειστικά από σίδηρο, παίζοντας ρόλο στο άνοιγμα της Ιαπωνίας και της Κίνας στο εμπόριο με τη Δύση. Η λεγόμενη Δεύτερη Βιομηχανική Επανάσταση (που τοποθετείται από το 1870 περίπου μέχρι και τον Α΄ Παγκόσμιο Πόλεμο) αντιστοιχεί στην ταχεία ανάπτυξη της χημικής, της ηλεκτρικής, της πετρελαϊκής και της χαλυβουργικής τεχνολογίας, σε συνδυασμό με τη δομημένη πλέον και οργανωμένη τεχνολογική έρευνα.
Ο 20ός αιώνας
thumb|Οι πρώτοι άνθρωποι στη [[Σελήνη]] Κατά τον 20ό αιώνα η τεχνολογία αναπτύχθηκε ταχύτατα και παγκοσμιοποιήθηκε. Η ευρεία διδασκαλία και εφαρμογή της επιστημονικής μεθόδου, καθώς και οι αυξημένες δαπάνες για έρευνα, συνεισέφεραν στην πρόοδο της σύγχρονης επιστήμης και τεχνολογίας. Οι νέες τεχνολογίες βελτίωσαν θεαματικά τις τηλεπικοινωνίες και τις μεταφορές, βοηθώντας έτσι και στην εξάπλωση των τεχνολογικών αγαθών παντού, όπως έκανε και η μαζική παραγωγή τους. Η έρευνα και ανάπτυξη για στρατιωτικούς σκοπούς επώασε εφευρέσεις με γενικότερη χρήση, όπως το ραντάρ, ο ηλεκτρονικός υπολογιστής και ο κινητήρας αεριώθησης (τζετ). Η τηλεφωνία βελτιώθηκε, εφευρέθηκε το ραδιόφωνο και μετά η τηλεόραση. Το τέλος του αιώνα σημαδεύθηκε από την ανάπτυξη της κινητής τηλεφωνίας.
Οι βελτιώσεις στην τεχνολογία της ενέργειας και των μηχανών συνοδεύθηκαν από τελείως καινοφανείς τεχνολογίες, όπως οι σχετικές με την πυρηνική ενέργεια, οι οποίες αναπτύχθηκαν αρχικώς με κίνητρο την κατασκευή της ατομικής βόμβας. Η σημασία τους υπερτιμήθηκε ίσως με τις εκφράσεις «ατομική εποχή» και «αιώνας του ατόμου» για τον 20ό αιώνα. Η ανάπτυξη των πυραύλων (επίσης απόρροια του Β΄ Παγκόσμιου Πολέμου) οδήγησε στη διαστημική εποχή, ξεκινώντας με τον πρώτο τεχνητό δορυφόρο, τον Σπούτνικ 1.
Ο εξηλεκτρισμός εξαπλώθηκε γρήγορα κατά τον 20ό αιώνα, αν και το 1990 το 38% των σπιτικών παγκοσμίως δεν ήταν ακόμα συνδεδεμένα με ηλεκτρικό δίκτυο, ποσοστό που αυξάνεται στο 65% για αγροτικές κατοικίες στον αναπτυσσόμενο κόσμο.
Νέες τεχνολογίες κατά το δεύτερο μισό του αιώνα ήταν επίσης η ηλεκτρονική μικροσκοπία και ιδίως η επανάσταση της γενετικής μηχανικής. Το πρώτο «παιδί του σωλήνα» γεννήθηκε το 1978 και η πρώτη εγκυμοσύνη με ICSI επιτεύχθηκε το 1991 (με αυτή τη μέθοδο εμφυτεύεται σπέρμα μέσα σε ένα μόνο ωάριο. Οι ανάγκες για ανάλυση τεράστιων όγκων δεδομένων σε διεθνή επιστημονικά προγράμματα, όπως το Πρόγραμμα του Ανθρώπινου Γονιδιώματος και τα πειράματα του Μεγάλου Επιταχυντή Ηλεκτρονίου-Ποζιτρονίου, οδήγησαν στην ανάγκη κατανεμημένων υπολογιστικών επικοινωνιών, προκαλώντας την αποδοχή του Διαδικτύου από τους επιστήμονες και εμπνέοντας τον Τιμ Μπέρνερς Λι να δημιουργήσει τον Παγκόσμιο Ιστό.
Ο εμβολιασμός αναπτύχθηκε επίσης, βελτιώθηκε με τα πολυδύναμα εμβόλια και διαδόθηκε παγκοσμίως. Η ιατρική τεχνολογία γενικότερα είδε πραγματική επανάσταση κατά τον 20ό αιώνα, με προηγμένες απεικονιστικές τεχνικές όπως η αξονική τομογραφία και το υπερηχογράφημα, που αύξησαν ωστόσο πολύ το κόστος της ιατροφαρμακευτικής περιθάλψεως.
Η αμερικανική Εθνική Ακαδημία Μηχανικής, με την ψήφο των ειδικών της, παρέθεσε την παρακάτω αξιολόγηση των σημαντικότερων τεχνολογικών καινοτομιών που σημειώθηκαν κατά τον εικοστό αιώνα :
Εξωτερικοί σύνδεσμοι
Κατηγορία:Βιομηχανική ιστορία Κατηγορία:Ιστορία ανά θέμα Κατηγορία:Ιστορία των επιστημών
Κύπελλο Εσθονίας (ποδόσφαιρο ανδρών)
Το Κύπελλο Εσθονίας είναι η εθνική διοργάνωση κυπέλλου στο Εσθονικό ποδόσφαιρο. Ξεκίνησε το 1938. Ο νικητής συμμετέχει σε προκριματικό γύρο του ΟΥΕΦΑ Γιουρόπα Λιγκ. Την περίοδο 1940-1991 το κύπελλο διεξαγόταν ανεπίσημα λόγω του Β΄ Παγκοσμίου πολέμου και την ενσωμάτωση της Εσθονίας στην ΕΣΣΔ.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Εσθονίας
Φρειδερίκος του Μάιντς
Ο Φρειδερίκος (γερμ.: Friedrich, πέθανε το 954) ήταν αρχιεπίσκοπος του Μάιντς από το 937 μέχρι το 954. Προερχόταν από τον Οίκο του Ρέγκιναρ.
Βιογραφία
Ήταν ο τέταρτος γιος του Ρέγκιναρ Α΄ δούκα της Λωρραίνης και της Χερσίντα της Φραγκίας, ίσως κόρης του Καρόλου Β΄ του φαλακρού της Δυτικής Φραγκίας.
Διαδέχθηκε τον Χιλδεβέρτο ως αρχιεπίσκοπος του Μάιντς. Αμέσως ενήργησε ως αντίπαλος του Όθωνα Α΄ της Γερμανίας, ένας από τους πιο συστηματικούς αντιπάλους του. Το 939 προσχώρησε στην εξέγερση του αδελφού του Γιλβέρτου δούκα της Λωρραίνης, μαζί με τον Έμπερχαρντ Κορραδιδών δούκα της Φραγκονίας και τον Ερρίκου Α΄ Οθωνιδών δούκα της Βαυαρίας· τελικά φυλακίστηκε στο Χάμμερμπουρκ για ένα διάστημα. Το 941 σχεδίαζε με τον Ερρίκο Α΄ τη δολοφονία του Όθωνα Α΄ στο Κβέντλινμπουρκ, αλλά αποκαλύφθηκαν και αιχμαλωτίστηκαν στο Ίνγκελχαϊμ και αφού τιμωρήθηκαν, ελευθερώθηκαν τα Χριστούγεννα.
Αρνήθηκε να συνοδεύσει τον Όθωνα Α΄ στην Ιταλία το 951. Συμμετείχε σε μία άλλη εξέγερση μαζί με τον Λιούντολφ δούκα της Σουαβίας (γιο του Όθωνα Α΄) και τον Κορράδο Σαλίων δούκα της Λωρραίνης. Προσήλκυσαν τον Όθωνα Α΄ στο Μάιντς το 953, αλλά ο Κορράδος του εγκατέλειψε και χωρίς τη βοήθεια του Ερρίκου Α΄ εύκολα συνετρίβησαν και τιμωρήθηκαν. Προσπάθησε να αποστασιοποιηθεί από τη διαμάχη, όταν απεβίωσε το 954.
Σούπερ Καπ Εσθονίας (ποδόσφαιρο ανδρών)
Το Σούπερ Καπ είναι ένας ετήσιος ποδοσφαιρικός αγώνας μεταξύ της πρωταθλήτριας της προηγούμενης περιόδου στο Πρωτάθλημα ποδοσφαίρου Εσθονίας και του κατόχου του Κυπέλλου Εσθονίας. Αν το πρωτάθλημα και το κύπελλο έχουν κατακτηθεί από την ίδια ομάδα, τότε στο Σούπερ Καπ συμμετέχει η φιναλίστ του κυπέλλου.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Εσθονίας Εσθονια
Γκούττορμ της Νορβηγίας
Ο Γκούττορμ της Νορβηγίας ή Γκούττορμ Σίγκουρντσον (Guttorm Sigurdsson, 1199 - 11 Αυγούστου 1204) βασιλιάς της Νορβηγίας από τον Ιανουάριο μέχρι τον Αύγουστο του 1204 την περίοδο του εμφύλιου πολέμου ήταν νόθος γιος του Σίγκουρντ Λαβάρντ μεγαλύτερου γιου του Σβερ της Νορβηγίας ο οποίος πέθανε πριν από τον πατέρα του από άγνωστη μητέρα. Σαν εγγονός του Σβερ εξελέγη νέος βασιλιάς της Νορβηγίας από τους Μπίρκεμπεινερ σε ηλικία τεσσάρων ετών με αντιβασιλέα και κηδεμόνα τον κόμη Χάακον τον τρελό, ξέσπασε στη συνέχεια νέα σύγκρουση ανάμεσα στους Μπίρκεμπεινερ και τους Μπάγκλερ με τους τελευταίους να έχουν την υποστήριξη του Βάλντεμαρ Β΄ της Δανίας. Η βασιλεία του Γκούττορμ έληξε σύντομα όταν το μικρό παιδί αρρώστησε και πέθανε, φήμες αναφέρουν ότι ο θάνατος του ήταν έργο της μελλοντικής συζύγου του Χάακον του τρελού Χριστίνας Νίλσνταττερ αλλά το γεγονός αυτό δεν έχει επιβεβαιωθεί από τους ιστορικούς. Τον θάνατο του Γκούττορμ ακολούθησε σκληρός εμφύλιος πόλεμος στη Νορβηγία, παρά το γεγονός ότι ο Γκούττορμ υπήρξε βασιλιάς το όνομα του δεν αναφέρεται πολλές φορές στον επίσημο κατάλογο των βασιλέων της Νορβηγίας. Ο πατέρας του Γκούττορμ πέθανε πριν από τον παππού του Σβερ τον οπoίο διαδέχθηκε (1202) ο θείος του Χάακον Γ΄ της Νορβηγίας, στο σύντομο διάστημα που ήταν βασιλιάς προσπάθησε να συμφιλιώσει τους Μπίρκεμπεινερ και τους Μπάγκλερ ίσως αυτό να ήταν αιτία που προκάλεσε τον πρόωρο θάνατο του στις 1 Ιανουαρίου 1204. Μετά τον θάνατο του Χάακον Γ΄ ξέσπασε σκληρότερος ο εμφύλιος πόλεμος, οι Μπίρκεμπεινερ ανασυγκροτήθηκαν με αρχηγό τον Χάακον τον τρελό.
Βασιλιάς της Νορβηγίας σε νηπιακή ηλικία
Μετά τον θάνατο του Χάακον Γ΄ οι Μπίρκεμπεινερ ύστερα από πρόταση του επισκόπου Μαρτίν του Μπέργκεν εξέλεξαν νέο βασιλιά της Νορβηγίας τον μικρό Γκούττορμ, ο Χάακον ο τρελός ανιψιός του Σβερ της Νορβηγίας ορίστηκε αντιβασιλιάς, κηδεμόνας του μικρού παιδιού και αρχηγός του στρατού. Σύμφωνα με τα Σάγκας των Μπάγκλερ ο νέος βασιλιάς πήρε ένα σπαθί σύμφωνα με το Νορβηγικό έθιμο και το τοποθέτησε στο πλευρό του Χάακον, στη συνέχεια του έδωσε στο χέρι του μια ασπίδα, του έδωσε τον τίτλο του κόμη και στη συνέχεια παρουσία όλων των οπλαρχηγών κάθισε στο πλευρό του βασιλιά. Η θέση του Χάακον στο ίδιο ύψος με τον βασιλιά ήταν συνηθισμένο γεγονός εκείνη την εποχή στη Νορβηγία για έναν κόμη. Ο Πέτερ Στόπερ ανιψιός του Σβερ και ο Έιναρ Κόνγκσμαγκ σύζυγος της κόρης του Σβερ Σεσίλλης ορκίστηκαν επίσης κηδεμόνες του μικρού Γκούττορμ. Ο διορισμός του πολεμοχαρούς Χάακον του τρελού στην εξουσία δεν άφηνε κανένα περιθώριο για ειρήνη, οι Μπάγκλερ κατάλαβαν την κρισιμότητα της κατάστασης και άρχισαν να προετοιμάζονται για πόλεμο. Οι Μπάγκλερ όρισαν σε συνέλευση βασιλιά της Νορβηγίας τον Έρλινγκ Στόνγουολ ο οποίος ισχυριζόταν ότι είναι γιος του Μάγκνους Ε΄ της Νορβηγίας και κατέφυγαν στη Δανία όπου ο βασιλιάς Βάλντεμαρ ο Νικητής δήλωσε την υποστήριξη του απέναντι τους, ο Βάλντεμαρ είχε σκοπό να διατηρήσει την εξουσία στην αρχαία Δανική αποικία του Βικέν που βρισκόταν στη Νορβηγία. Ο Βάλντεμαρ έφτασε στο Βικέν με περισσότερα από 300 με πλοία και ο Έρλινγκ υπέστη με επιτυχία τη δοκιμασία αλήθειας στο Τένσμπεργκ, στη συνέχεια ο Δανός βασιλιάς του έδωσε 35 πλοία και ο Έρλινγκ μαζί με τον Φίλιππο Σίμονσον έναν άλλον διεκδικητή από τους Μπάγκλερ ορκίστηκαν πίστη στον Δανό βασιλιά. Τα δικαιώματα του Φιλίππου στον θρόνο της Νορβηγίας είχαν στηρίξει τόσο ο Βάλντεμαρ όσο και η εκκλησία, τελικά οι Μπάγκλερ εξέλεξαν νέο βασιλιά τους τον Έρλινγκ ενώ ο Φίλιππος ορίστηκε κόμης στο Χαουγκάτινγκ και στο Μπόργκαρτινγκ νότιες περιοχές της Νορβηγίας, οι Μπάγκλερ σύντομα απέκτησαν τον έλεγχο του Βικέν. Οι Μπίρκεμπεινερ με τη σειρά τους κήρυξαν νέο βασιλιά της Νορβηγίας στις αρχές του καλοκαιριού στο Τρόντχαϊμ τον μικρό Γκουττόρμ. Την εποχή που ο Χάακον ο τρελός συγκέντωνε στρατό για να αντιμετωπίσει τους Μπάγκλερ ο μικρός Γκούττορμ αρρώστησε και πέθανε στις 11 Αυγούστου, τάφηκε στον Καθεδρικό ναό του Νιδάρος.
Θρύλοι
Μια έκδοση των Σάγκας αναφέρει ότι ο Γκούττορμ δηλητηριάστηκε από τη Χριστίνα Νίλσνταττερ η οποία παντρεύτηκε αμέσως μετά τον Χάακον τον τρελό αλλά οι ιστορικοί το αρνούνται, ισχυρίζονται οτι οι φήμες αυτές ήταν δημιουργήματα των Μπιρκεμπέινερ λόγω του αιφνίδιου θανάτου του Χάακον λίγους μήνες αργότερα, οι ίδιες πηγές λένε ότι ο Χάακον δηλητηριάστηκε από τη χήρα του Σβερ και θεία της Χριστίνας Μαργαρίτα. Ο Χάακον ο τρελός δεν διαδέχθηκε τον Γκούττορμ επειδή λόγω του πολεμοχαρούς χαρακτήρα του δημιουργούσε πολλές εχθρότητες. Τον θάνατο του Γκούττορμ ακολούθησε μικρότερης έκτασης εμφύλιος πόλεμος ανάμεσα στον διάδοχο του Ίνγκε Β΄ της Νορβηγίας και τους Μπάγκλερ μέχρι να πραγματοποιηθεί η τελική συμφωνία ανάμεσα στον Ίνγκε, τον Χάακον και τον νέο διεκδικητή του θρόνου από τους Μπάγκλερ Φίλιππο Σίμονσον με την οποία διαιρέθηκε το βασίλειο.
Πηγές
Κατηγορία:Βασιλείς της Νορβηγίας Κατηγορία:Οίκος του Σβερ
Ρέγκιναρ Δ΄ του Μονς
Ο Ρέγκιναρ Δ΄ (Régnier IV de Mons, 950 - 1013) από τον Οίκο του Ρέγκιναρ ήταν κόμης του Μονς (973-974, 998-1013).
Βιογραφία
Ήταν γιος του Ρέγκιναρ Γ΄ κόμη του Αινώ και της Αδέλας, κόρης του Ούγου Ε΄ κόμη του Έκουισχαϊμ. Ο πατέρας του ήταν κόμης ως το 958, όταν έπεσε στη δυσμένεια του Όθωνα Α΄ και έχασε το Αινώ, που δόθηκε στον Γοδεφρείδο Δ΄ Γεραρδιδών δούκα της Κάτω Λωρραίνης.
Ο Ρέγκιναρ Δ΄ έλαβε την κομητεία του Μονς το 973, αλλά το επόμενο έτος αντικαταστάθηκε από τον Γοδεφρείδο Α΄ κόμη του Βερντέν. Το 998 τον διαδέχθηκε, επιστρέφοντας στην κομητεία του.
Οικογένεια
Νυμφεύτηκε την Εδβίγη, κόρη του Ούγου Καπέτου της Γαλλίας και είχε τέκνα:
Παραπομπές
Κατηγορία:Οίκος του Ρέγκιναρ
Ρεγκίνα Μαρσίκοβα
Η Ρεγκίνα Μαρσίκοβα (λατινικό αλφάβητο : Regina Maršíková), γεννημένη στην Πράγα στις 11 Δεκεμβρίου 1958, είναι πρώην Τσεχοσλοβάκα, σήμερα πολιτογραφημένη Τσέχα, πρώην αθλήτρια της αντισφαίρισης.
Η Μαρσίκοβα ενεπλάκη σε θανατηφόρο αυτοκινητιστικό δυστύχημα τον Σεπτέμβριο του 1981 κοντά στην Πράγα, στην Τσεχοσλοβακία. Έχασε την άδεια οδήγησης και τη βίζα της ενώ για αρκετούς μήνες ήταν υπό κράτηση. Έπειτα δεν της επετράπη να εγκαταλείψει το ανατολικό μπλοκ μέχρι τις αρχές του 1985.
Η Μαρσίκοβα επανήλθε στο WTA Tour τον Απρίλιο του 1985 στο τουρνουά πρωταθλητών της Φλόριντα των Ηνωμένων Πολιτειών. Κέρδισε συνολικά 17 τίτλους στο απλό και 6 στο διπλό. Έχει φτάσει στην καριέρα της στο νούμερο 11 στο απλό γυναικών το 1981 και νούμερο 86 στο διπλό γυναικών το 1987.
Έχει αγωνιστεί με την Τσεχοσλοβακία στο Φεντ καπ του 1975, 1979, 1985, 1986, κατακτώντας έναν τίτλο το 1985, Φιναλίστ το 1986, 1 φορά στα ημιτελικά και μία στα προημιτελικά, έχει συνολικό ρεκόρ 10 νίκες και 7 ήττες.
Παραπομπές
Κατηγορία:Τσεχοσλοβάκες αθλήτριες της αντισφαίρισης Κατηγορία:Νικητές Γαλλικού Όπεν
Ροδόλφος του Χέσμπαϋ
Ο Ροδόλφος, γερμ. Rudolf (απεβ. μετά τις 24 Ιανουρίου 966) από τον Οίκο του Ρέγκιναρ ήταν κόμης του Χέσμπαϋ και του Μάασγκαου.
Βιογραφία
Ήταν ο δευτερότοκος γιος του Ρέγκιναρ Β΄ κόμη του Αινώ. Ο πάππος του Ρέγκιναρ Α΄ και ο πατέρας αυτού Γιλβέρτος ήταν επίσης κόμητες του Μάασγκαου. Ίσως και ο πατέρας του.
Μαζί με τον μεγαλύτερο αδελφό του Ρέγκιναρ Γ΄ κόμη του Αινώ έλαβε μέρος στην εξέγερση του θείου τους Γιλβέρτου δούκα της Λωρραίνης εναντίον του Όθωνα Α΄ της Γερμανίας. Όταν ο θείος του σκοτώθηκε το 939, ο Ροδόλφος υποσχέθηκε εκδίκηση. Το 944, σύμφωνα με τον χρονογράφο Φλόντοαρντ του Ρενς, ο Ροδόλφος και ο πατέρας του συμμάχησαν με τον Λουδοβίκο Δ΄ Καρολιδών της Δυτικής Φραγκίας, αλλά ο Ούγος Ροβερτιδών δούκας των Φράγκων έστειλε τον Χέρμαν Α΄ Κορραδιδών δούκα της Σουαβίας να τους πολιορκήσει στο κάστρο τους και να καταστείλει την εξέγερση.
Το 953 ηττήθηκε από τον Λοθάριο της Δυτικής Φραγκίας (γιο του Λουδοβίκου Δ΄) και τον Μπρούνο αρχιεπίσκοπο της Κολωνίας (αδελφό του Όθωνα Α΄) και εκδιώχθηκε στη Βαυαρία. Τον διαδέχθηκε ο Βέρνερ ως κόμης του Χέσμπαϋ: ως τέτοιος αναφέρεται σε ένα καταστατικό που επικύρωσε ο Μπρούνο. Η διαδοχή έγινε πιθανώς το 953. Το 966 η περιουσία του Ροδόλφου κατασχέθηκε και αποδόθηκε στον Βέρνερ. Απεβίωσε μετά.
Οικογένεια
Δεν αναφέρονται σύζυγος ή τέκνα, που ίσως είχε ο Ροδόλφος.
Πηγές
Κατηγορία:Οίκος του Ρέγκιναρ
Folli Follie
Η Folli Follie είναι μια ελληνική διεθνής εταιρεία που σχεδιάζει, κατασκευάζει και διανέμει πολυτελή κοσμήματα, ρολόγια και αξεσουάρ μόδας. Μέσω των θυγατρικών της λειτουργεί επίσης καταστήματα αφορολόγητων ειδών και καταστήματα λιανικής πώλησης αθλητικών ειδών.
Ιστορία
Η εταιρεία ιδρύθηκε το 1986 στην Ελλάδα από τον Δημήτρη Κουτσολιούτσο. Το πρώτο κατάστημα ήταν στην εμπορική περιοχή της Αθήνας. Η Folli Follie ξεκίνησε την κατασκευή κοσμημάτων και ρολογιών το 1994. Το 1995 άνοιξε το πρώτο κατάστημα στην Ιαπωνία. Σήμερα κατατάσσεται στις κορυφαίες 10 μάρκες πολυτελείας στην Ιαπωνία με 80 σημεία πώλησης. Η Folli Follie απέκτησε πλήρως τη θυγατρική της στην Ιαπωνία το 2008.
Το 1997, η Folli Follie εισήχθη στο Χρηματιστήριο Αθηνών. Το κεφάλαιο χρησιμοποιήθηκε για τη χρηματοδότηση της ανάπτυξης και της γεωγραφικής επέκτασης. Η Folli Follie δραστηριοποιείται σε 25 χώρες, όπως το Ηνωμένο Βασίλειο, Ελβετία, Ιαπωνία, Γαλλία, ΗΠΑ, Κίνα και Ρωσία. Έχει πάνω από 380 σημεία πώλησης. Λόγω υπερχρέωσης, η εταιρεία βρίσκεται από το 2018 σε δυσχερή οικονομική κατάσταση και οι ιδιοκτήτες της αντιμετωπίζουν βαριές κατηγορίες (απάτη, ξέπλυμα χρήματος ).
Σχεδιασμός
Η ομάδα σχεδιασμού της εταιρείας αποτελείται από Ιταλούς, Ελβετούς και Έλληνες κορυφαίους σχεδιαστές που συνεργάζονται για να παρουσιάσουν δύο συλλογές ετησίως: Φθινόπωρο / Χειμώνας και Άνοιξη / Καλοκαίρι. Το κύριο χαρακτηριστικό της συλλογής είναι η συλλογή "Premium K", η οποία περιλαμβάνει κοσμήματα περιορισμένης έκδοσης και κομμάτια αξεσουάρ. Η φιλοσοφία της Folli Follie είναι να προσφέρει μια "πλήρη αντίληψη της μόδας" επώνυμων, μοντέρνων κοσμημάτων, ρολογιών και αξεσουάρ σε προσιτές τιμές. Η εταιρεία προσφέρει επίσης συλλογή ρολογιών για άνδρες με την επωνυμία Folli Follie.
Αποκτήσεις
Η FF εξαγόρασε τη βρετανική εταιρεία κοσμημάτων Links of London το 2006, με επιχειρηματική αξία 45 εκατομμυρίων ₤.
Διανομή
Ο Όμιλος Folli Follie διαθέτει πολλά σημεία πώλησης σε καταστήματα αφορολόγητων ειδών σε αεροδρόμια σε όλο τον κόσμο, καθώς και σε πτήσεις σε μεγάλες διεθνείς αεροπορικές εταιρείες. Ο όμιλος αντιπροσωπεύει και άλλα εμπορικά σήματα στην Ελλάδα και στο εξωτερικό, όπως Coach, Converse, Patrizia Pepe, Helly Hansen και Harley Davidson. Η εταιρεία ελέγχει επίσης τις αλυσίδες λιανικής πώλησης "Elmec Sport", "Factory Outlet" και ένα μεγάλο πολυκατάστημα στο κέντρο της Αθήνας, το "Attica".
Εξωτερικοί σύνδεσμοι
Κατηγορία:Εταιρίες εισηγμένες στο Χρηματιστήριο Αθηνών Κατηγορία:Κατασκευαστές αξεσουάρ μόδας Κατηγορία:Ελληνικά εμπορικά σήματα
Τζακ ο καβαλάρης
Ο Τζακ ο καβαλάρης είναι ελληνική κωμική ταινία παραγωγής 1979.
Υπόθεση
Ο Γιάννης Καβαλάρης (Κώστας Βουτσάς), γυρίζει από την Αμερική που είχε μεταναστεύσει πριν 16 χρόνια για να βρει δουλειά και να γυρίσει πλούσιος. Η γειτονιά του τον υποδέχεται με τιμές, περιμένοντας να τους ευνοήσει οικονομικά. Όμως, ο Γιάννης δεν έκανε περιουσία στη Βοστώνη, όπου ζούσε. Αντίθετα, μπλέχτηκε με την μαφία και έγινε εγκληματίας. Στην εγκληματική του δράση γνώρισε μια γυναίκα (Νέλλη Γκίνη), με την οποία άνεπτυξε ερωτική σχέση.
Παράλληλα με τον Τζακ έρχεται στην Ελλάδα υπό άκρα μυστικότητα από την Αμερική ο μαφιόζος δον Κορνίλιο (Ντίνος Ηλιόπουλος) για την κλοπή του καζίνο της Πάρνηθας.
Ο Γιάννης, χωρίς αρχικά να ξέρει την άφιξη και τα σχέδια τα σχέδια του δον Κορνίλιο, οργανώνει και αυτός την κλοπή του καζίνο της Πάρνηθας, βάζοντας στο κόλπο τον κολλητό του φίλο (Νίκος Τσούκας) και τον μικρό του αδελφό (Παύλος Λιάρος). Όταν πληροφορείται τα σχέδια του δον Κορνίλιο, αποφασίζει να βάλει στο κόλπο τρεις όμορφες γυναίκες (Μαίρη Βιδάλη, Δήμητρα Νομικού, Βίκυ Παπά) για να ξελογιάσουν τη συμμορία του δον Κορνίλιο. Ο δον Κορνίλιο, μην ξέροντας την ύπαρξη του Γιάννη και τα σχέδιά του, κάνει και εκείνος τις δικές του προετοιμασίες και μαζεύει τη συμμορία του (Δημήτρης Ιωακειμίδης, Γιάννης Μαλούχος, Ντάνος Λυγίζος), που στο μεταξύ είχε διαλυθεί.
Το σχέδιο του Γιάννη είναι οι τρεις γυναίκες και η γυναίκα του να προσελκύσουν ερωτικά την συμμορία του δον Κορνίλιο, ώστε να τους καθυστερήσουν από την ληστεία και όταν η συμμορία του Δον Κορνίλιο θα κάνει την ληστεία, ο κολλητός του Γιάννη και ο μικρός αδελφός του να παραστήσουν τους αστυνομικούς, να τους πάρουν τα λεφτά, να τα δώσουν στις γυναίκες του σχεδίου, και αυτές μέσω ελικοπτέρου να τα δώσουν στον Γιάννη και στην γυναίκα του, που θα περιμένουν στην κορυφή της Πάρνηθας.
Το σχέδιο πάει μια χαρά, μέχρι που οι γυναίκες αποφασίζουν με απειλή όπλου να οδηγήσουν το ελικόπτερο στην Ελβετία, για να πάρουν εκείνες τα λεφτά. Η μία από τις τρεις όμως αντιτίθεται στο σχέδιο των γυναικών, καθώς έχει ερωτευτεί τον μικρό αδελφό του Γιάννη. Επίσης, μια άλλη είναι μυστική αστυνόμος και καταλαμβάνει το ελικόπτερο, διατάζοντας τον πιλότο να το πάει στην ασφάλεια Αθηνών. Η τρίτη καταφέρνει να πετάξει τα λεφτά στον Γιάννη. Τελικά, τα λεφτά τα παίρνει ο αέρας και τα τρώνε οι αγελάδες της Πάρνηθας! Ο Γιάννης, η γυναίκα του, ο δον Κορνίλιο και η συμμορία του συλλαμβάνονται από την αστυνομία.
Παραγωγή
Η σκηνοθεσία είναι του Ντίμη Δαδήρα και το σενάριο του Γιώργου Μυλωνά. Η μουσική είναι του Γιώργου Χατζηνάσιου και στο τραγούδι των τίτλων είναι ο ίδιος ο συνθέτης.
Η παραγωγή είναι της Greca films-Lefakis.
Η ταινία προβλήθηκε στις κινηματογραφικές αίθουσες τη σεζόν 1978-1979 και, κόβοντας 208.070 εισιτήρια, κατατάχθηκε στην τρίτη θέση ανάμεσα σε 15 ταινίες της ίδιας σεζόν.
Παραπομπές
Κατηγορία:Ελληνικές ταινίες Κατηγορία:Ταινίες του 1979 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Ντίμη Δαδήρα Κατηγορία:Ταινίες με μουσική σύνθεση Γιώργου Χατζηνάσιου Κατηγορία:Ταινίες σε σενάριο Γιώργου Μυλωνά Κατηγορία:Ταινίες γυρισμένες στην Ελλάδα
Ρέγκιναρ Ε΄ του Μονς
Ο Ρέγκιναρ Ε΄, γερμ. Reginar V (π. 995 - 1039) από τον Οίκο του Ρέγκιναρ ήταν κόμης του Μονς.
Βιογραφία
Ήταν ο μόνος γιος του Ρέγκιναρ Δ΄ κόμη του Μονς και της Εντουίγκ της Γαλλίας, κόρης του Ούγου Καπέτου των Φράγκων.
Το 1013 απεβίωσε ο πατέρας του και τον διαδέχθηκε ως κόμης του Μονς. Νυμφεύτηκε την κόρη του Χέρμαν κόμη του Βερντέν. Απέκτησε το νότιο μέρος της επαρχίας της Βραβάντης π. το 1024.
Το 1039 απεβίωσε ο Ρέγκιναρ Ε΄ και τον διαδέχθηκε ο γιος του Χέρμαν, σύζυγος της Ριχίλντε. Ο Χέρμαν ήταν ο τελευταίος κόμης του Μονς από τον Οίκο του Ρέγκιναρ. Τον διαδέχθηκε η Ριχίλντα και ο 2ος σύζυγός της Βαλδουίνος ΣΤ΄ κόμης της Φλάνδρας.
Οικογένεια
Νυμφεύτηκε την Ματίλντα, κόρη του Χέρμαν κόμη του Βερντέν και είχαν τέκνο:
Πηγές
Κατηγορία:Οίκος του Ρέγκιναρ
Χέρμαν του Αινώ
Ο Χέρμαν, γερμ. Hermann (απεβ. 3 Ιουλίου 1049) από τον Οίκο του Ρέγκιναρ ήταν κόμης του Μονς και του Αινώ.
Βιογραφία
Ήταν ο μόνος γιος του Ρέγκιναρ Ε΄ κόμη του Μονς και της Ματίλντας, κόρης του Χέρμαν κόμη του Βερντέν.
Το 1039 απεβίωσε ο πατέρας του και τον διαδέχθηκε ως κόμης του Μονς. Συμμάχησε με τον Γοδεφρείδο Γ΄ δούκα της Κάτω Λωρραίνης και τον Βαλδουίνο Ε΄ κόμη της Φλάνδρας εναντίον του Ερρίκου Γ΄ Σαλίων· κέρδισε την κομητεία του Βαλενσιέν. Η νότια Βραβάντη που είχε από τον πατέρα του μαζί με το Βαλενσιέν αποτέλεσαν την κομητεία του Αινώ.
Η σύζυγός του, Ριχίλντε, αβέβαιης καταγωγής, προτιμούσε τη συμμαχία με τον Ερρίκο Γ΄ και προσπάθησε να κάνει τον Χέρμαν να φυλακίσει τον Βάζο επίσκοπο της Λιέγης, αλλά εκείνος αρνήθηκε. Ο Χέρμαν απεβίωσε το 1049 και η σύζυγός του παντρεύτηκε τον γιο του Βαλδουίνου Ε΄, τον Βαλδουίνο ΣΤ΄ κόμητα της Φλάνδρας, ο οποίος μεθόδευσε τα πράγματα, ώστε να μην την κληρονομήσει ο γιος της Ρογήρος. Ένωσε το Αινώ της Ριχίλντε με τη δική του κομητεία της Φλάνδρας.
Οικογένεια
Νυμφεύτηκε την Ριχίλντε, ίσως κόρη του Έγκουισχαϊμ κόμη του Ντάγκσμπουρκ. Είχε τέκνα:
Πηγές
Κατηγορία:Οίκος του Ρέγκιναρ
Γερμανός (ξάδελφος του Ιουστινιανού Α΄)
Ο Γερμανός (απεβ. 550) ήταν Βυζαντινός πατρίκιος και στρατηγός και ένας από τους διοικητές του αυτοκράτορα Ιουστινιανού Α'. Ο Γερμανός ήταν ξάδελφος του αυτοκράτορα Ιουστινιανού και μέλος της κυρίαρχης δυναστείας. Ανέλαβε διοικητής στη Θράκη, τη Βόρεια Αφρική και της Ανατολής ενάντια στην αυτοκρατορία των Σασσανιδών και ήταν υποψήφιος να διοικήσει την τελική βυζαντινή εκστρατεία ενάντια στους Οστρογότθους. Έχοντας παντρευτεί μέλος της γοτθικής βασιλικής οικογένειας, μέσω της δεύτερης συζύγου του, και λόγω της διακεκριμένης υπηρεσίας του, την εποχή κατά τον αιφνίδιο θάνατο τού Ιουστινιανου Α΄ θεωρήθηκε ο πιθανός κληρονόμος τού Αυτοκράτορα.
Όταν τα περσικά στρατεύματα κατέλαβαν την πόλη των Σούρων και προέλαυναν προς την Αντιόχεια, για την υπεράσπισή της στάλθηκε ο Γερμανός.
Οικογένεια
Με την πρώτη του γυναίκα την Πασάρα είχε δύο γιους, τον Ιουστίνο ύπατο και τον Ιουστινιανό στρατηγό, και μια κόρη την Ιουστίνα, που παντρεύτηκε τον Ιωάννη στρατηγό.
Με την δεύτερη γυναίκα του την Ματασούνθα, κόρη του Ευάριχου βασιλιά των Οστργότθων απέκτησε τον Γερμανό καίσαρα.
Παραπομπές
Κατηγορία:Δυναστεία του Ιουστινιανού Κατηγορία:Βυζαντινοί του 6ου αιώνα Κατηγορία:Βυζαντινοί στρατηγοί Κατηγορία:Βυζαντινοί Πατρίκιοι
Ερρίκος Α΄ του Λουβαίν
Ο Ερρίκος Α΄, γερμ. Heinrich I (11ος αι.) από τον Οίκο του Ρέγκιναρ ήταν κόμης του Λουβαίν (1015-1038).
Βιογραφία
Το 1015 απεβίωσε ο πατέρας του και τον διαδέχθηκε ως κόμης του Λουβαίν. Κυβέρνησε για 23 έτη και απεβίωσε το 1038. Δεν είχε άρρενα τέκνα και τον διαδέχθηκε ο μικρότερος αδελφός του Λάμπερτ Β΄ ως κόμης του Λουβαίν.
Οικογένεια
Από το γάμο του είχε τα εξής τέκνα:
Παραπομπές
Κατηγορία:Οίκος του Ρέγκιναρ
ΓΕΚ ΤΕΡΝΑ
Ο Όμιλος ΓΕΚ ΤΕΡΝΑ είναι ένας από τους μεγαλύτερους επιχειρηματικούς Ομίλους στην Ελλάδα, με παρουσία επίσης στην Κεντρική και Νοτιανατολική Ευρώπη, τις ΗΠΑ, τη Βόρεια Αφρική και τη Μέση Ανατολή.
Δραστηριοποιείται στους τομείς των υποδομών, της παραγωγής, προμήθειας και εμπορίας ηλεκτρικής ενέργειας, των παραχωρήσεων, της διαχείρισης απορριμμάτων, των μεταλλευτικών δραστηριοτήτων και της ανάπτυξης και διαχείρισης ακινήτων.
Ο Όμιλος απασχολεί 5.000 εργαζομένους ανά τον κόσμο, ενώ οι συνολικές επενδύσεις του τα τελευταία χρόνια έχουν ξεπεράσει τα 2 δις. ευρώ, στηρίζοντας έμπρακτα την ελληνική οικονομία αλλά και το τραπεζικό σύστημα της χώρας, διατηρώντας συνεχώς όλα τα διαθέσιμα του Ομίλου σε ελληνικές τράπεζες.
Η ΓΕΚ ΤΕΡΝΑ είναι εισηγμένη στο Χρηματιστήριο Αθηνών (FTSE / Athex Large Cap).
Εταιρεία
Ο Όμιλος ΓΕΚ ΤΕΡΝΑ δημιουργήθηκε από τη συγχώνευση των Ομίλων ΓΕΚ (Νικ. Κάμπας), ΤΕΡΝΑ (Γεώργιος Περιστέρης), δύο εκ των μεγαλύτερων κατασκευαστικών εταιρειών στην Ελλάδα και τον Όμιλο ΔΟΜΙΚΗ ΑΝΑΠΤΥΞΗ (Άγγελος Μπενόπουλος).
Εξωτερικοί σύνδεσμοι
Κατηγορία:Ελληνικές επιχειρήσεις ανανεώσιμων πηγών ενέργειας Κατηγορία:Εταιρίες εισηγμένες στο Χρηματιστήριο Αθηνών Κατηγορία:Ελληνικά εμπορικά σήματα
Ελισάβετ της Έσσης και του Ρήνου (1895-1903)
Η Ελισάβετ της Έσσης και του Ρήνου (11 Μαρτίου 1895 - 16 Νοεμβρίου 1903) ήταν η μοναδική κόρη του Ερνέστου Λουδοβίκου της Έσσης και της πρώτης συζύγου του, Βικτωρίας Μελίτας. Ονομάστηκε από την εκ πατρός προγιαγιά της, Ελισάβετ της Πρωσίας. Η θεία της είχε το ίδιο όνομα και είχε επίσης το παρατσούκλι "Έλλα". Ο πρώιμος θάνατος της Ελισάβετ φημολογείται ότι ήταν αποτέλεσμα δηλητηριασμού που είχε ετοιμαστεί για τον θείο της, Νικόλαο Β΄ της Ρωσίας αλλά ο βασιλικός γιατρός δήλωσε ότι πέθανε από τυφοειδή πυρετό, που προκλήθηκε πιθανώς επειδή ήπιε μολυσμένο νερό.
Γέννηση και παιδική ηλικία
Η Ελισάβετ Μαρία Αλίκη Βικτώρια γεννήθηκε στις 11 Μαρτίου 1895. Οι γονείς της, με τα παρατσούκλια «Έρνι» και «Ντάκυ», ήταν πρώτα ξαδέλφια που παντρεύτηκαν με την υπόδειξη της κοινής γιαγιάς τους, Βασίλισσας Βικτώριας. Ο γάμος τους ήταν δυστυχισμένος από την αρχή. Η Βικτωρία Μελίτα ήταν δεκαοκτώ κατά τη γέννηση της Ελισάβετ. Αγαπούσε την Ελισάβετ, αλλά δυσκολεύτηκε να ανταγωνιστεί την αφοσίωση του Ερνέστου στην κόρη τους. Η Μαργκαρέττα Ήγκαρ, παιδαγωγός για τις κόρες του Νικολάου Β΄ της Ρωσίας, περιέγραψε την Ελισάβετ ως "ένα γλυκό και όμορφο παιδί, με μεγάλα γκριζογάλανα μάτια και σκούρα μαλλιά. Μοιάζει πολύ με τη μητέρα της όχι μόνο στο πρόσωπο αλλά και στους τρόπους". Η τετράχρονη Ελισάβετ ήθελε μια μικρή αδελφή και προσπάθησε να πείσει τη θεία και τον θείο της να αφήσουν τους γονείς της να υιοθετήσουν μια από τις ξαδέρφες της, την Τατιάνα ή τη Μαρία. Οι γονείς της έκαναν μόνο ένα ακόμη παιδί μαζί, έναν θνησιγενή γιο, το 1900.
Ήταν η αγαπημένη της προγιαγιάς της, της Βασίλισσας Βικτωρίας, που αποκαλούσε το μικρό κορίτσι "πολύτιμο". Η Βασίλισσα Βικτωρία αρνήθηκε να επιτρέψει να δοθεί ένα τέλος στον δυστυχισμένο γάμο του Ερνέστου και της Βικτωρίας Μελίτας για χάρη της Ελισάβετ. Το 1899, όταν το παιδί άκουσε το πόννυ της Βασίλισσας Βικτωρίας να πλησιάζει στο δρόμο κάτω από το Κάστρο του Ουίνσδορ, η τετράχρονη Ελισάβετ έτρεξε στο μπαλκόνι, κουνώντας το χέρι της και φωνάζοντας: "Γιαγιά, είμαι εδώ!" Η παιχνιδιάρικη Ελισάβετ έκανε τη βασίλισσα να γελάσει δυνατά. Η γιαγιά της Ελισάβετ, Μαρία, Δούκισσα του Εδιμβούργου, έφερε την πεντάχρονη Ελισάβετ να δει τη Βασίλισσα Βικτωρία στο νεκροκρέβατο στις 22 Ιανουαρίου 1901. Μετά τον θάνατο της βασίλισσας, το παιδί οδηγήθηκε για να δει το σώμα της και της είπαν ότι η προγιαγιά της είχε φύγει για να είναι με τους αγγέλους. «Μα δεν βλέπω τα φτερά», ψιθύρισε η Ελισάβετ.
Στα απομνημονεύματά του, που γράφτηκαν περισσότερα από τριάντα χρόνια μετά το θάνατό της, ο πατέρας της έγραψε για την "βαθιά ευαισθησία" της Ελισάβετ και την "πολύ μεγάλη καρδιά". Έγραψε ότι «ποτέ δεν γνώρισα ένα παιδί που είχε τόσο μεγάλη επιρροή στους ενήλικες. Η εσωτερική της προσωπικότητα ήταν πολύ δυνατή και είχε φυσική ποιότητα που την προστατεύει από το να κακομάθει». Τον Οκτώβριο του 1901, μετά το θάνατο της Βασίλισσας Βικτωρίας, οι γονείς της Ελισάβετ τελικά χώρισαν. Η μητέρα της είχε ξαναρχίσει μια παλαιότερη σχέση με έναν άλλο ξάδελφό της, τον μελλοντικό της σύζυγο, τον Κύριλλο Βλαντιμήροβιτς της Ρωσίας. Ο πατέρας της, σύμφωνα με τις επιστολές της μητέρας της, είχε πιασθεί με υπηρέτριές τους. Η Ελισάβετ ήταν αρχικά δύσπιστη με τη μητέρα της και απέρριψε το διαζύγιο, αν και η Βικτωρία Μελίτα έκανε το καλύτερο της για να φτιάξει τη σχέση της με την κόρη της κατά την επίσκεψή της στην Ελισάβετ την άνοιξη του 1902. Ήταν εν μέρει επιτυχής, μαθαίνοντας την κόρη της να κάνει ιππασία εξαιρετικά.
Στα απομνημονεύματά του, ο Ερνέστος ανέφερε ότι δυσκολεύτηκε να πείσει την Ελισάβετ να επισκεφθεί τη μητέρα της. Πριν από μια επίσκεψη, βρήκε το παιδί "να κλαίει κάτω από έναν καναπέ, γεμάτο απελπισία". Διαβεβαίωσε την Ελισάβετ ότι και η μητέρα της την αγαπούσε. "Η μαμά λέει ότι με αγαπά, αλλά εσύ με αγαπάς", απάντησε η Ελισάβετ. Η Μαργκαρέττα Ήγκαρ έλεγε ότι τα μάτια του παιδιού ήταν τα πιο λυπητερά που είχε δει ποτέ. «Κοιτάζοντάς την, αναρωτιόμουν τι είδαν τα μεγάλα γκριζογάλανα μάτια, για να φέρουν μια τέτοια θλίψη στο παιδικό πρόσωπο», έγραψε. Η Ήγκαρ αναρωτήθηκε αν η Ελισάβετ είχε αίσθηση για το δικό της θάνατο, γιατί συχνά έλεγε στην εξαδέλφη της, τη Μεγάλη Δούκισσα Όλγα Νικολάγιεβνα της Ρωσίας, ότι «δεν θα το δω ποτέ ξανά». Ωστόσο, παρά τα λυπητερά μάτια της Ελισάβετ, ήταν γενικά ένα γλυκό, ευτυχισμένο παιδί που ήταν ειρηνοποιός όταν οι ξαδέλφες της τσακωνόντουσαν.
Θάνατος
Στις 6 Οκτωβρίου 1903, ο Ερνέστος φιλοξένησε μια μεγάλη οικογενειακή συγκέντρωση στο Ντάρμστατ για το γάμο της ανιψιάς του, Αλίκης του Μπάττενμπεργκ, με τον Ανδρέα της Ελλάδας. Λίγες εβδομάδες αργότερα πήρε την Ελισάβετ για να μείνει με την μικρότερη αδερφή του, την Αυτοκράτειρα Αλεξάνδρα Φιόντοροβνα, τον σύζυγό της, τον Νικόλαο Β΄ της Ρωσίας, και την οικογένειά τους. Στο σπίτι της αυτοκρατορικής οικογένειας στο Σκιερνιεβίτσε της Πολωνίας, η Ελισάβετ πήγε για μεγάλους περιπάτους και έκαναν πικ νικ στο δάσος με τα ξαδέλφια της.
Ένα πρωί, το οκτάχρονο κορίτσι ξύπνησε με πονόλαιμο και πόνους στο στήθος του, τα οποία ο βασιλικός γιατρός απέδωσε επειδή είχε ενθουσιαστεί πολύ με τα ξαδέρφια της την προηγούμενη μέρα. Ο πυρετός της άρχισε να ανεβαίνει. Κανείς δεν πίστευε ότι η ασθένειά της ήταν σοβαρή και συνέχισαν με τα σχέδιά της για κείνη την ημέρα και παρακολούθησε το θέατρο όπως είχε προγραμματιστεί. Το βράδυ η Ελισάβετ έπεφτε σε ακόμα πιο έντονο πόνο και άρχισε να αναπνέει με δυσκολία. Ένας ειδικός κλήθηκε από τη Βαρσοβία. Ο ειδικός έδωσε της χορήγησε καφεΐνη και καμφορά για να τονώσει την καρδιά της, αλλά χωρίς επιτυχία.
«Ξαφνικά ανακάθισε στο κρεβάτι της και μας κοίταξε με μεγάλα, φοβισμένα μάτια», έγραψε η Έγκαρ. "''Φώναξε ξαφνικά, "Πεθαίνω! Πεθαίνω!" Το παιδί στράφηκε προς μένα και είπε με άγχος: "Στείλτε ένα τηλεγράφημα στη μαμά". ... Συνεχίσαμε να ανεβάζουμε την αχνή σπίθα της ζωής, αλλά από στιγμή σε στιγμή μειώθηκε. Άρχισε να μιλάει με τις ξαδέλφες της και φαινόταν να φαντάζεται ότι έπαιζε μαζί τους. Ζήτησε λίγο την Αναστασία και την έφερα στο δωμάτιο. Η Αναστασία είπε: "Καημένη ξαδέρφη Έλλα! Φτωχή Πριγκίπισσα Ελισάβετ!" Έβγαλα το μωρό έξω από το δωμάτιο''». Οι γιατροί είπαν στην Αλεξάνδρα ότι η μητέρα του παιδιού θα πρέπει να ειδοποιηθεί, αλλά το τηλεγράφημα δεν έφτασε μέχρι το επόμενο πρωί, όταν η Ελισάβετ είχε ήδη πεθάνει . Μια εξέταση μετά το θάνατό της επιβεβαίωσε ότι είχε πεθάνει από μολυσματικό τυφοειδή πυρετό, αν και φημολογήθηκε ότι είχε φάει από δηλητηριασμένο πιάτο, προοριζόμενο για τον Τσάρο.
Εξωτερικοί σύνδεσμοι
Κατηγορία:Πριγκίπισσες Κατηγορία:Οίκος της Έσσης Κατηγορία:Πριγκίπισσες της Έσσης
Δεύτερη Μάχη της Αδριανούπολης
Η Δεύτερη Μάχη της Αδριανούπολης (γνωστή και ως η Απελευθέρωση της Αδριανούπολης, Edirne'nin kurtulușu, στην Τουρκία) ήταν μια μικρής κλίμακας μάχη κατά τον Δεύτερο Βαλκανικό Πόλεμο. Η σύγκρουση ήταν ανάμεσα στο Βασίλειο της Βουλγαρίας και στην Οθωμανική Αυτοκρατορία και πραγματοποιήθηκε στις 21 Ιουλίου 1913.
Μόλις ο Β' Βαλκανικός Πόλεμος ξέσπασε, η Οθωμανική Αυτοκρατορία έψαχνε τρόπο να ανακτήσει τα χαμένα της εδάφη από τη Βουλγαρία. Ο Εμβέρ Πασάς οδήγησε έναν στρατό για να ανακαλάβει την Αδριανούπολη, την οποία είχε χάσει μερικούς μήνες πριν. Από τη στιγμή που η Βουλγαρία, χρειάστηκε να αποσύρει αρκετές δυνάμεις από την Αδριανούπολη για να αντιμετωπίσει τη Σερβία και την Ελλάδα, οι δυνάμεις που είχαν παραμείνει, ήταν αριθμητικώς κατώτερες από τους προελαύνοντες Τούρκους και έτσι, προτίμησαν να αποχωρήσουν αμαχητί. Ο Ενβέρ Πασάς συνέχισε να προελαύνει βαθύτερα στη Βουλγαρική επικράτεια, αλλά διατάχθηκε να σταματήσει την προέλαση, από τον Σουλτάνο, μετά από πίεση των Μεγάλων Δυνάμεων.
Κύπελλο Κοσσυφοπεδίου (ποδόσφαιρο ανδρών)
Το Κύπελλο Κοσσυφοπεδίου είναι το κύριο ποδοσφαιρικό εθνικό κύπελλο του Κοσσυφοπεδίου. Δημιουργήθηκε το 1991. Διοργανώνεται από την Ποδοσφαιρική Ομοσπονδία Κοσσυφοπεδίου.
Παραπομπές
Κατηγορία:Ποδοσφαιρικές διοργανώσεις Κοσσυφοπεδίου
Σχέσεις Ελλάδας-Ζιμπάμπουε
Οι σχέσεις Ελλάδας-Ζιμπάμπουε είναι οι διμερείς σχέσεις μεταξύ της Ελλάδας και της Ζιμπάμπουε. Η Ελλάδα έχει πρεσβεία στην Χαράρε. Λόγω της οικονομικής κατάστασης, η Ζιμπάμπουε δεν έχει ούτε πρεσβεία, ούτε επίτιμο προξενείο στην Ελλάδα.
Ιστορία
Η ελληνική κοινότητα στη Ζιμπάμπουε έφτασε σε μέγιστο περίπου 13.000-15.000 ατόμων το 1972. Από τότε έχει μειωθεί σε περίπου 1.100 Έλληνες ή άτομα ελληνικής καταγωγής, λόγω της αστάθειας στη Ζιμπάμπουε.
Το 1982, η Ελλάδα συμφώνησε να παράσχει οικονομική, τουριστική και εμπορική βοήθεια στη Ζιμπάμπουε.
Ξεκινώντας το 2002, οι σχέσεις μεταξύ της Ελλάδας και της Ζιμπάμπουε έχουν επηρεαστεί από τις κυρώσεις που επέβαλε η Ευρωπαϊκή Ένωση. Οι κυρώσεις περιλαμβάνουν την απαγόρευση των "θεωρήσεων για τους κυβερνητικούς αξιωματούχους, το πάγωμα των περιουσιακών τους στοιχείων στην ΕΕ και την απαγόρευση πώλησης όπλων". Η τελευταία επίσημη υπουργική επίσκεψη έλαβε χώρα το 1998.
Η Ιερά Αρχιεπισκοπή της Ζιμπάμπουε και της Νότιας Αφρικής είναι υπό τη δικαιοδοσία του Πατριαρχείου της Αλεξάνδρειας. Τον Δεκέμβριο του 2004, ο Πατριάρχης Αλεξανδρείας Θεόδωρος Β΄, ανέλαβε την εξυπηρέτηση της Αρχιεπισκοπής στη Ζιμπάμπουε. Το 2007 ο Ρόμπερτ Μουγκάμπε συναντήθηκε με τον Αρχιεπίσκοπο Θεόδωρο Β΄.
Το 2008, ο Έλληνας Πρέσβης στη Ζιμπάμπουε, Μιχαήλ Κουκάκης μίλησε για δύο νέα προγράμματα βοήθειας για τον λαό της Ζιμπάμπουε, ένα πρόγραμμα διατροφής αξίας 70.000 δολαρίων και ένα πρόγραμμα αξίας 75.000 δολαρίων για το Νοσοκομείο Τσίβχου στην Χαράρε.
Ήρων Α.Ε.
Η Ήρων Α.Ε. είναι μια εταιρεία ηλεκτρικής ενέργειας στην Ελλάδα. Είναι κοινή επιχείρηση των ΓΕΚ ΤΕΡΝΑ και GDF Suez, που ιδρύθηκε στις 11 Δεκεμβρίου 2008. Διαθέτει και εκμεταλλεύεται εργοστάσια παραγωγής ηλεκτρικής ενέργειας Ήρων I και Heron II στη Βοιωτία, περίπου 120 χιλιόμετρα βόρεια της Αθήνας.
Άλμπερο Α΄ του Λουβαίν
O Άλμπερο Α΄, γερμ. Albero (1070 - 1 Ιανουαρίου 1128) από τον Οίκο του Ρέγκιναρ ήταν επίσκοπος της Λιέγης (1123-1128).
Ήρων Α.Ε.
Ήρων I
Το Ήρων I είναι εργοστάσιο αεριοστροβίλου με ανοιχτό κύκλο ισχύος 147 MW, το οποίο λειτουργεί από το 2004. Ήταν ο πρώτος ιδιωτικός σταθμός ηλεκτροπαραγωγής στην Ελλάδα. Διαθέτει:
Ήρων II
Το Ήρων II είναι μια μονάδα παραγωγής ισχύος 435 MW CCGT στη Βοιωτία. Τέθηκε σε λειτουργία το 2010. Το εργοστάσιο περιλαμβάνει τον κύριο εξοπλισμό STAG 109FB GE σε ενιαίο άξονα, χρησιμοποιώντας ξηρό σύστημα καύσης με χαμηλή περιεκτικότητα σε NOx.
Ηρων
Άλμπερο Α΄ του Λουβαίν
Βιογραφία
Ήταν ο τρίτος γιος του Ερρίκου Β΄ κόμη του Λουβέν (γερμ. Λόιβεν) και της Αδέλας Τβάιστερμπαντ της Θουριγγίας, κόρης του Έβεραρτ κόμη του Όρτεν.
Το 1121 απεβίωσε ο Φρειδερίκος επίσκοπος της Λιέγης ύποπτα (πιστεύεται ότι δηλητηριάστηκε από τον Άλμπερο) και ο Ερρίκος Ε΄ Σαλίων της Γερμανίας όρισε τον Αλέξανδρο του Γύλιχ, αλλά ο Φρειδερίκος αρχιεπίσκοπος της Κολωνίας αρνιόταν να τον χειροθετήσει και η επισκοπή έμενε κενή.
Το επόμενο έτος ο Ερρίκος Ε΄ και ο πάπας Κάλλιστος Β΄ έκαναν Συμφωνία στη Βορμς και μεταξύ άλλων αποφασίστηκε ο Άλμπερο να αναλάβει πρίγκιπας-επίσκοπος της Λιέγης από το 1123. Ο Άλμπερο αποκατέστησε την τάξη στη επισκοπή με τη βοήθεια του αδελφού του Γοδεφρείδου Α΄ κόμη του Λουβαίν.
Έμεινε στην επισκοπή ως το 1128, οπότε απεβίωσε και τον διαδέχθηκε ο Αλέξανδρος Α΄ του Γύλιχ ως νέος πρίγκιπας-επίσκοπος.
Πηγές
Κατηγορία:Οίκος του Ρέγκιναρ Κατηγορία:Επίσκοποι του 12ου αιώνα
Ερρίκος Γ΄ του Λουβαίν
Ο Ερρίκος Γ΄, γερμ. Heinrich III (απεβ. 1095) από τον Οίκο του Ρέγκιναρ ήταν κόμης του Λουβαίν (1078-1095) και λάντγκραβος της Βραβάντης (1085-1095).
Βιογραφία
Ήταν ο πρωτότοκος γιος του Ερρίκος Β΄ κόμη του Λουβαίν και της Αδέλας, κόρης του Έβεραρντ κόμη του Όρτεν.
Το 1078 απεβίωσε ο πατέρας του και οτον διαδέχθηκε. Συμμάχησε με τους γείτονές του και επισφράγιζε τις συμμαχίες με επιγαμίες: ο Βαλδουίνος Β΄ κόμης του Αινώ ήταν σύζυγος της αδελφής του Ίντας και ο ίδιος νυμφεύτηκε την κόρη τού Ροβέρτου Α΄ κόμη της Φλάνδρας. Ο Ερρίκος των Βερντέν, επίσκοπος της Λιέγης ήταν φιλειρηνικός, έτσι ο Ερρίκος Γ΄ μπόρεσε να επικεντρωθεί στα εσωτερικά θέματα της επικράτειάς του, χωρίς εξωτερικούς κινδύνους.
Υποστήριξε τα θρησκευτικά ιδρύματα στα δυτικά της περιοχής του και θέσπισε νόμους, εξαλείφοντας την απουσία νομοθετημάτων. Το 1095 έλαβε μέρος σε μία κονταρομαχία στο Τουρναί. Αγωνίστηκε με το κοντάρι του εναντίον του Γκοζουίν ντε Φορέστ, αλλά τραυματίστηκε θανάσιμα και απεβίωσε. Δεν είχε άρρενα τέκνα και τον διαδέχθηκε ο μικρότερος αδελφός του Γοδεφρείδος Α΄.
Οικογένεια
Νυμφεύτηκε το 1090 τη Γερτρούδη, κόρη του Ροβέρτου Α΄ κόμη της Φλάνδρας και είχε μάλλον τέκνα:
Η χήρα του Γερτρούδη παντρεύτηκε σε δεύτερο γάμο τον Θεοδώριχο Β΄ δούκα της Λωρραίνης. Ήταν και για τον Θεοδώριχο Β΄ ο δεύτερος γάμος· από τον πρώτο του είχε γιο τον Σιμόν Α΄.
Εξωτερικοί σύνδεσμοι
Κατηγορία:Οίκος του Ρέγκιναρ
Γκερμπέργκα του Γκάντερσχαϊμ
Η Γκερμπέργκα Β΄ (Gerberga II ή αλλιώς Gerbirg ή Gerburg, 940 - 13 ή 14 Νοεμβρίου 1001) ήταν ηγουμένη στο Αββαείο του Γκάντερσχαϊμ από το 956 έως το 1001. Ήταν κόρη του Ερρίκου Α΄ της Βαυαρίας και της Ιουδήθ της Βαυαρίας και ανιψιά του Όθωνα Α΄. Υπό την ηγεσία της το Αββαείο του Γκάντερσχαϊμ μετατράπηκε σε σημαντικό κέντρο πολιτισμού και πνεύματος σύμφωνα με το όραμα της Οθωνικής Αναγέννησης. Η Γκερμπέργκα ήταν δασκαλα και προστάτιδα της πιο χαρακτηριστικής φυσιογνωμίας της Οθωνικής Αναγέννησης, της ποιήτριας, ιστορικού και θεατρικής συγγραφέα, Ροσβίτα του Γκάντερσχαϊμ.
Η ζωή της
Η Γκερμπέργκα γεννήθηκε γύρω στο 940 και ήταν μέλος της δυναστείας των Οθωνιδών. Όπως συνηθιζόταν εκείνη την εποχή την έστειλαν από πολύ μικρή να μορφωθεί και το πιο κατάλληλο μέρος τότε για την εκπαίδευση ενός παιδιού ήταν κάποιο μεγάλο αββαείο. Αρχικά η Γκερμπέργκα φοίτησε στο Αββαείο του Αγίου Έμμεραμ όπου σπούδασε λατινικά, αρχαία ελληνικά και διάβασε πολλούς κλασσικούς συγγραφείς.